ম্যারাথন
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।
গ্রীষ্মকালীন অলিম্পিকে ফিল্ড হকি
গ্রীষ্মকালীন অলিম্পিকে ফিল্ড হকি প্রতিযোগিতা সর্বপ্রথম পুরুষদের প্রতিযোগিতা হিসেবে ছয়টি দল নিয়ে ১৯০৮ গ্রীষ্মকালীন অলিম্পিকে শুরু হয়। কোন আন্তর্জাতিক হকি নিয়ন্ত্রণ সংস্থার অস্তিত্ব না থাকায় ১৯২৪ গ্রীষ্মকালীন অলিম্পিক প্রতিযোগিতা থেকে ফিল্ড হকিকে সরিয়ে দেওয়া হয়। এই সিদ্ধান্তের ফলে ঐ বছর প্যারিসে আন্তর্জাতিক হকি সংগঠন তৈরী হয়। এর পর ১৯২৮ গ্রীষ্মকালীন অলিম্পিক প্রতিযোগিতা থেকে প্রতিটি প্রতিযোগিতায় পুরুষদের হকি নিয়মিত হয়েছে। ১৯২৮ থেকে ১৯৬৮ গ্রীষ্মকালীন অলিম্পিকে ফিল্ড হকি পর্যন্ত প্রতিটি প্রতিযোগিতায় ভারত ও পাকিস্তানের মধ্যেই প্রতিটি স্বর্ণ পদক ভাগ হয়। ১৯৬৮ গ্রীষ্মকালীন অলিম্পিকের পর থেকে ফিল্ড হকিতে এই দুই দেশের আধিপত্য কমে অস্ট্রেলিয়া, নিউজিল্যান্ড, নেদারল্যান্ডস ও জার্মানীর প্রাধান্য বেড়ে যায়। ১৯৮০ গ্রীষ্মকালীন অলিম্পিক প্রতিযোগিতা থেকে মহিলাদের ফিল্ড হকি প্রতিযোগিতা শুরু হয়। ১৯৭৬ গ্রীষ্মকালীন অলিম্পিকে ফিল্ড হকি প্রতিযোগিতাতে প্রথম কৃত্রিম মাঠে খেলা হয়।